钦定古今图书集成/理学汇编/文学典/第092卷 > 王佐
## 钦定古今图书集成/理学汇编/文学典/第092卷 > 王佐

按《明外史孙蕡传》：“佐字彦举，先河东人。元末，侍父官
南雄，经乱不能归，遂占籍南海，与蕡结诗社，构辞敏
捷，佐不如蕡，句意沈著，蕡亦不如佐。何真使佐掌书
记，参谋议。李质在肇庆，真恐其有异志，遣佐、蕡二人
往说之，自是修好不绝。质爱士，重文学，士多归之。佐还言于真，遣使招致士以一艺名者，真皆馆谷之，岭”
南人，文号极盛。真归朝，佐亦还里。洪武六年被荐，征
为给事中。太祖赐宋濂黄马，复为歌，命侍臣属和。佐
立成，性不乐枢要，将告归。时告者多获重谴。或尼之
曰：“君少忍，独不虞性命耶？”佐乃迟徊。二年卒，乞骸归。